สวัสดีค่ะ หนูทานยาคุมติดต่อมานานถึง4-5ปี และเพิ่งหยุดทานไป เมื่อหยุดทานมีรอบเดือน5วัน วันแรกที่ประจำเดือนหมดคือวันที่27 และก็เริ่มมีอะไรกับแฟนติดต่อกัน7วัน คือวันที่2เพราะตั้งใจที่จะมีลูก แต่พอวันที่3มีเลือดกระปริบกระปรอยออกมา แบบนี้มีโอกาสจะตั้งครรห์ไหมคะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยาโดยเป็นชนิดของการคุมกำเนิดที่สามารถกลับมาตั้งครรภ์ได้เร็วเมื่อหยุดยาไปแล้ว ส่วนใหญ่จะภายในประมาณ 1-3 เดือนหลังหยุดยาหลังการหยุดยานั้น อาจจะมีเลือดออกกระปริดกระปรอยทางช่องคลอดได้ แต่เกิดได้น้อยหากหยุดยาเมื่อกินยาหมดแผงให้สังเกตอาการเรื่องเลือดออกผิดปกติ ซึ่งถ้าเป็นผลจากยา มักจะเกิดแค่กระปริดกระปรอยเป็นประมาณ 1-3 วันแล้วหยุดได้เอง แต่ถ้ายังมีเลือดออกมากต่อเนื่อง อาจมีสาเหตุความผิดปกติอื่นๆเช่นการติดเชือหรือมีเนื้องอกของอวัยวะสืบพันธุ์เพศหญิง ที่ควรจะไปพบแพทย์เพื่อตรวจเพิ่มเติม ส่วนว่าจะตั้งครรภ์หรือไม่นั้น ยังไม่ทราบแน่ชัด และบอกไม่ได้จากเรื่องเลือดออกผิดปกติอย่างเดียว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ